በ2013 በጀት ዓመት ለመሠረተ ልማት ግንባታዎች ከ5 መቶ ሚሊዮን ብር በላይ በጀት መያዙን የከተማ አስተዳደሩ አስታወቀ።
የባሕር ዳር ከተማ አስተዳደር ምክር ቤት 4ኛ ዙር ምርጫ 8ኛ ዓመት የሥራ ዘመን 20ኛ መደበኛ ጉባኤ ዛሬም ቀጥሎ ውሏል።በዛሬ ውሎው ከምክር ቤት አባላቱ ለተነሱ ጥያቄዎች ማብራሪያና ምላሽ ተሰጥቶባቸዋል። በዋናነት የመሠረተ ልማት ችግሮች ጥያቄ ቀርቧል። በተለይም በባሕር ዳር ከተማ አስተዳደር የንጹሕ መጠጥ ውኃ ችግር አሳሳቢ እንደሆነ ተነስቷል።የውኃ ችግሩን በዘላቂነት ለመፍታት ትልልቅ ፕሮጀክቶች እንደሚያስፈልጉም አቶ ይርጋ ጠቁመዋል፤ በክልሉ ውኃ መስኖና ኢነርጂ ልማት ቢሮ አማካኝነት እየተሠራ ያለው የጥቁር ውኃ ፕሮጀክት የሲቪል ሥራው መጠናቀቁን ሥራ አስኪያጁ ጠቅሰዋል። ሙሉ በሙሉ ሲገባደድም ችግሩን ያቃልለዋል ተብሎ እንደሚጠበቅ አብራርተዋል።